Margt hefur gengið á við að uppfylla þennan draum . Fjölmörgum dögum á Laugardalsvellinum hafði því verið eytt þar til einskis . Allir þeir mánuðir sem höfðu farið í óforbetranlega naflaskoðun á ritstjórninni fóru í súginn . Ritstjórnin sá því óvænt tækifæri í ofangreindri spurningu um hvort kötturinn eða smurða brauðið lendi á jörðinni og hefur fátt annað komist að á haustmánuðum . Til þess að gera aðstæður í tilrauninni þannig úr garði að auðvelt væri fyrir vísindamenn um allan heim að endurtaka hana var ákveðið að láta köttinn falla af heitu tinþaki þar sem flest þjóðleikhús eiga slíkt þak í geymslum . Einungis Flosi köttur á Fornhaganum þvertók fyrir að vera með , enda landsþekkt letidýr . Niðurstöðurnar eru enn sem komið er óspennandi , og ályktanir sem hægt er að draga varla upp í nös á ketti . Mikilvægast fyrir íslenskt vísindasamfélag er þó að tilraunin komst á vinnuskýrslur starfsmanna Vísindavefsins fyrir árið 2012 . Valdimar Sigurðsson er prófessor við viðskiptadeild Háskólans í Reykjavík og forstöðumaður Rannsóknarseturs HR í markaðsfræði og neytendasálfræði . Rannsóknir Valdimars hafa einkum beinst að neytendahegðun og markaðssetningu á stafrænum miðlum og í verslunarumhverfi tengt matvælum og hollustu .